钦定古今图书集成/明伦汇编/闺媛典/第065卷 > 陆文谅妻林氏
## 钦定古今图书集成/明伦汇编/闺媛典/第065卷 > 陆文谅妻林氏

按《延平府志》：“林氏，士人陆文谅妻，沙县人。家贫，亲操
井臼，相夫力学。嘉靖十一年，谅患蛊，几绝，氏奉汤药
不怠。越岁病革，以父母托弟，以幼子托姑，以二女归
许嫁之家，言不及林，林讶之曰：‘君将何语妾？谅曰：‘吾
无以养汝，勿留也’。林指身誓曰：‘此身与君同生，死当
与君面决’’。”乃投缳死。谅抚尸大恸，次日亦亡。